Document ID: 32014D0240

ODLUKA VIJEĆA
od 14. travnja 2014.
o produljenju Sporazuma o znanstvenoj i tehnološkoj suradnji između Europske zajednice i Vlade Sjedinjenih Američkih Država
(2014/240/EU)
VIJEĆE EUROPSKE UNIJE,
uzimajući u obzir Ugovor o funkcioniranju Europske unije, a posebno njegov članak 186. u vezi s člankom 218. stavkom 6. točkom (a) podtočkom v.,
uzimajući u obzir prijedlog Europske komisije,
uzimajući u obzir suglasnost Europskog parlamenta,
budući da:
(1)
Vijeće je Odlukom 98/591/EZ (1) odobrilo sklapanje Sporazuma o znanstvenoj i tehnološkoj suradnji između Europske zajednice i Vlade Sjedinjenih Američkih Država („Sporazum”).
(2)
Člankom 12. točkom (b) Sporazuma utvrđeno je da se Sporazum sklapa na početno razdoblje od pet godina i može se, uz moguće izmjene, nakon toga produljiti na dodatna razdoblja od pet godina uz pisanu suglasnost stranaka.
(3)
Odlukom Vijeća 2009/306/EZ (2) Sporazum je produljen na dodatno razdoblje od pet godina.
(4)
Stranke Sporazuma smatraju da bi žurno produljenje Sporazuma bilo u njihovu obostranu interesu.
(5)
Sadržaj produljenog Sporazuma treba biti istovjetan sadržaju Sporazuma, koji prestaje važiti 14. listopada 2013.
(6)
Produljenje Sporazuma trebalo bi stoga odobriti u ime Europske unije.
DONIJELO JE OVU ODLUKU:
Članak 1.
Produljenje Sporazuma o znanstvenoj i tehnološkoj suradnji između Europske zajednice i Vlade Sjedinjenih Američkih Država, na dodatno razdoblje od pet godina, odobrava se u ime Unije.
Članak 2.
Predsjednik Vijeća, u ime Unije, obavještava Vladu Sjedinjenih Američkih Država o tome da je Unija dovršila svoje unutarnje postupke potrebne za produljenje Sporazuma u skladu s člankom 12. točkom (b) Sporazuma.
Članak 3.
Predsjednik Vijeća, u ime Unije, daje sljedeću obavijest:
„Kao posljedica stupanja na snagu Ugovora iz Lisabona 1. prosinca 2009., Europska unija zamijenila je i naslijedila Europsku zajednicu te od navedenog datuma ostvaruje sva prava i preuzima sve obveze Europske zajednice. Stoga se upućivanja na ‚Europsku zajednicu’ u tekstu Sporazuma prema potrebi tumače kao upućivanja na ‚Europsku uniju’.”
Article 4.
Ova Odluka stupa na snagu na dan donošenja.
Sastavljeno u Luxembourgu 14. travnja 2014.

Labels: 18
15
5